Hans van den Broek

Hans van den BROEK (naskiĝinta la 11-an de decembro 1936 en Parizo, mortinta la 22-an de februaro 2025) estis nederlanda politikisto. Li estis nederlanda nacia parlamentano ekde la jaro 1976, kaj ministro pri eksteraj rilatoj de Nederlando inter la jaroj 1982 kaj 1993. Poste, li interalie membris en la Eŭropa Komisiono Santer, kiu gvidis la Eŭropan Union de la 23-a de januaro 1995 ĝis la 15-a de marto 1999. En la Eŭropa Komisiono, li prezidis la fakojn rilatoj kun la landoj de meza kaj orienta Eŭropo. Jam antaŭe, dum la tria periodo de la Eŭropa Komisiono Delors, inter la jaroj 1993 kaj 1995, li respondecis pri la fako larĝiĝo. Hans van den Broek estis membro de la konservativa partio CDA de Nederlando.

Kategorio:Nederlandaj politikistoj
Kategorio:Membroj de la Eŭropa Komisiono
Kategorio:Komisiono Santer
Kategorio:Komisiono Delors 3